open-index/open-wikipedia-markdown huggingface dataset:
הכוכב האדום בלגרד (כדורסל)

ממוזער|300px|הכוכב האדום במשחק בשנת 2010
**הכוכב האדום בלגרד** (בסרבית: **КК Црвена звезда**) היא קבוצת כדורסל סרבית מעיר הבירה בלגרד, המתמודדת בליגת העל הסרבית, ב וביורוליג.

אולם הבית של הקבוצה הוא היכל אלכסנדר ניקוליץ', אך משחקים בעלי צפי לקהל רב נערכים בבלגרד ארנה.

## היסטוריה
מועדון הכדורסל נוסד ב-1945, השתתף בליגה היוגוסלבית וזכה ב-15 אליפויות ו-5 גביעים.

מאז שהחל להשתתף בליגה הסרבית הקבוצה אמנם בצמרת דרך קבע, אך לא מצליחה לזכות בתארים כמו בעבר. לעומת זאת, יריבתה העירונית פרטיזן בלגרד זכתה בחמש אליפויות רצופות מאז החלה לפעול הליגה הסרבית.

הקבוצה משתתפת במסגרת הליגה האדריאטית מאז שנת 2002, וזכתה בה חמש פעמים. כמו כן השתתפה הקבוצה במפעלים האירופאים השונים והשלב הכי גבוה היה הזכייה בגביע ספורטה בשנת 1974.

בסיום עונת 2010/11, התמזגה לתוך המועדון קבוצת הכדורסל של ז'לזניק בלגרד שהתפרקה.

הכוכב האדום בלגרד עלתה בפעם הראשונה ליורוליג בעונת , בה סיימה במקום ה-5 בבית ד' ולא העפילה לטופ 16.

בעונת 2017/18 זכתה באליפות ליגת העל הסרבית בפעם הרביעית ברציפות.

## תארים והישגים
***[[ליגת העל הסרבית בכדורסל|הליגה הסרבית]]:**
**אליפות (9): 2015, 2016, 2017, 2018, 2019, 2021, 2022, 2023, 2024
**מקום שני: 2007, 2009, 2012, 2013
***[[הגביע הסרבי בכדורסל|הגביע הסרבי]]:**
**זכייה (7): 2013, 2014, 2015, 2017, 2021, 2022, 2023
**גמר :2009, 2012
***[[הליגה היוגוסלבית בכדורסל|הליגה היוגוסלבית]]:**
**אליפות (15): 1946, 1947, 1948, 1949, 1950, 1951, 1952, 1953, 1954, 1955, 1969, 1972, 1993, 1994, 1998
**מקום שני: 1984, 1985, 1990, 1992, 1999, 2006
***[[הגביע היוגוסלבי בכדורסל|הגביע היוגוסלבי]]**:
**זכייה (5): 1971, 1973, 1975, 2004, 2006
***[[גביע ספורטה]]:**
**זכייה (1): 
**גמר: , 
***[[גביע קוראץ']]:**
**גמר: 1984, 1998
***[[גביע יול"ב]]**:
**חצי גמר: 2004, 2007
**רבע גמר: 2003
***[[יורוצ'לנג']]**:
**רבע גמר: 2010
***[[הליגה האדריאטית]]**:
**זכייה (7): , , , , , , 2024
**גמר: 2013, 2018

## סגל השחקנים לעונת

## ראו גם
* הכוכב האדום בלגרד (כדורגל)
* הכוכב האדום בלגרד (כדוריד)

## קישורים חיצוניים

* 

* דף הקבוצה באתר היורוליג

## הערות שוליים

*
קטגוריה:קבוצות יורוליג
קטגוריה:בלגרד: קבוצות כדורסל
שחייה באולימפיאדת סיאול (1988)

שמאל|150px
שמאל|150px

**[[אולימפיאדת סיאול (1988)]]** נערכה בסיאול, קוריאה הדרומית. תחרויות השחייה נערכו בין ה-21 בספטמבר 1988 ל-25 בספטמבר 1988. 31 משחים נערכו במשחקים אלו (15 לנשים ו-16 לגברים), בהשתתפות 633 משתתפים (252 נשים ו-381 גברים) מ-77 מדינות.

**[[קריסטין אוטו]] ()** שזכתה ב-6 מדליות זהב ובכך הייתה לספורטאית האישה הראשונה והיחידה בהיסטוריה של המשחקים האולימפיים שזכתה ב-6 מדליות זהב באולימפיאדה אחת.

קריסטינה אגרסגי () הייתה האלופה האולימפית הצעירה ביותר בהיסטוריה של השחייה (14 שנים ו-41 יום), כשזכתה במשחה ל-200 מטר גב.

### השחייניות הבולטות
קריסטין אוטו () שזכתה ב-6 מדליות זהב וג'נט אוונס () שזכתה ב-3 מדליות זהב.

### השחיינים הבולטים
מאט ביונדי () שזכה ב-7 מדליות מהן 5 מדליות זהב, תמאש דארני () שזכה בשתי מדליות זהב, כריס ג'ייקובס () שזכה ב-3 מדליות, 2 זהב ו-1 כסף, טרוי דלבי (), דאג ג'רטסן () שזכו כל אחד בשתי מדליות זהב במשחי השליחים, אווה דסלר () שזכה ב-3 מדליות, אחת מכל סוג ואיגור פוליאנסקי () שזכה ב-3 מדליות, 1 זהב ו-2 ארד. 

### שיאי עולם
בסך הכל נקבעו 11 שיא עולם חדשים, מהם 2 לנשים ו-9 לגברים. דייוויד ברקוף () קבע שיא עולם חדש במשחה ל-100 מטר גב בשלב המוקדמות (54.51 שניות).

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת סיאול (1988), באתר סימוכין ספורט אולימפי

*
1988
קטגוריה:ענפי ספורט באולימפיאדת סיאול (1988)
מיכל פאפאדופולוס

**מיכל פאפאדופולוס** (בצ'כית: **Michal Papadopulos**; נולד ב-14 באפריל 1985 באוסטרבה שבצ'כיה) הוא כדורגלן עבר צ'כי ששיחק בעמדת החלוץ.

## קריירת מועדונים
שיחק במועדוני הנוער נ.ח. אוסטראבה ובאניק אוסטראבה. הופיע לראשונה בהרכב הראשון של באניק ב-2002. בקיץ 2003 הושאל לארסנל, שם הוא שיחק רק משחק אחד במסגרת גביע הפוטבול ליג במשחק מול וולברהמפטון. ב-2004 חזר לבאניק, איתו הוא זכה ב-2005 בגביע הצ'כי. בדצמבר עבר לבאייר לברקוזן. ב-2008 הושאל פאפאדופולוס לאנרגי קוטבוס. ביולי 2008 הוא חזר לצ'כיה, שם חתם עם מלאדה בולסלאב ושיחק במועדון בעונה 2008–09. ב-15 ביוני 2009 עבר להירנביין ההולנדית ושיחק בה עונה וחצי.

ב-31 בינואר 2011 עבר מיכל למועדון הרוסי ז'מצ'וז'ינה סוצ'י. בהופעת הבכורה שלו בקבוצתו החדשה ב-4 באפריל 2011 במשחק מול אוראל כבש פאפאדופולוס מפנדל את שער הניצחון. באוגוסט 2011 חתם חוזה עם רוסטוב ל-4 שנים. משחק הבכורה שלו במדי קבוצתו החדשה נערך ב-27 באוגוסט 2011 מול אנז'י מחצ'קלה כאשר הוא נכנס כמחליף, המשחק הסתיים בתוצאה 1-1. ביוני 2012 עזב את רוסטוב וחזר למולדתו למועדון זגלבי לובין.

## תארים
;קבוצתיים
* **[[הגביע הצ'כי בכדורגל|הגביע הצ'כי]]** - 2004/05 (באניק אוסטראבה)
* אליפות פולין: 2018/2019

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:אוסטרבה: כדורגלנים
קטגוריה:כדורגלני באניק אוסטראבה
קטגוריה:כדורגלני ארסנל
קטגוריה:כדורגלני באייר לברקוזן
קטגוריה:כדורגלני אנרגי קוטבוס
קטגוריה:כדורגלני מלאדה בולסלאב
קטגוריה:כדורגלני הירנפיין
קטגוריה:כדורגלני ז'מצ'וז'ינה סוצ'י
קטגוריה:כדורגלני רוסטוב
קטגוריה:כדורגלני זגלמביה לובין
קטגוריה:כדורגלני פיאסט גליביצה
קטגוריה:כדורגלני נבחרת צ'כיה
קטגוריה:צ'כים שנולדו ב-1985
נייר זכוכית

שמאל|ממוזער|250px|דפי נייר זכוכית גס בדרגות שונות (40, 80, 150, 240, 600)
**נייר לֶטֶש** או **נייר זכוכית** או **נייר שיוּף**, הוא נייר עבה וחזק המצופה בגרגרי זכוכית או גרגרי חומר שוחק אחר ומשמש לליטוש ולהחלקה של משטחים מוצקים. הוא משמש לשיוף והסרה של מעט חומר ממשטחים שונים כך שיהיו חלקים יותר (למשל במהלך גימור של עבודות עץ), הסרת שכבה של חומר (למשל הסרת שכבת צבע ישנה מחפץ לקראת צביעתו מחדש), או הפיכת משטח למחוספס יותר (למשל כהכנה למריחת שכבת דבק). נייר זכוכית גס בדרגה גבוהה עשוי לשמש למשטחים מחוספסים, וככל שהוא עדין יותר הוא משמש להחלקה וליטוש עדינים יותר של המשטח.

השימוש המתועד הראשון בנייר לטש הוא מהמאה ה-13 בסין, אז הוצמדו שברי צדפים, זרעים וחול באמצעות דבק טבעי למטרות שפשוף והסרת חומר. חומרים נוספים מהם יוּצרו ניירות לטש הם עורות כרישים, מאובנים חיים של דגים מסוימים (מתועד אצל ילידים מקומורו), וצמח השבטבט הגס לאחר בישולו וייבושו (בשימוש מסורתי בקרב היפנים). הוא נקרא בשם "נייר זכוכית" משום שלעיתים קרובות יוּצר משברי זכוכית קטנים, שקצוותיהם החדים מאפשרים שפשוף וחיתוך יעיל, בעוד חול הוא רך יותר ופחות יעיל בשפשוף גס של חומרים; כיום חלק מניירות הזכוכית לא מיוצרים כלל מזכוכית. במקרים רבים החומר בו משתמשים הוא צורן קרביד, מוכר גם כ"קרבורונדום" (Carborundum). לליטוש משטחים מחומר קשה במיוחד, משתמשים ברסיסי יהלום.

ב-1833 החל ג'ון אוקלי מלונדון לייצר נייר לטש באופן תעשייתי במפעלו, בשיטות חדשות. איזק פישר ג'וניור מוורמונט הציג לראשונה את תהליך ייצור נייר הזכוכית בארצות הברית ב-1834. ב-1921 ייצרה חברת 3M נייר לטש שגבו עמיד בפני מים, בשם "Wetordry".

## אריזות שונות
כדי לאפשר אופני עבודה שונים, קיימים מוצרים ואריזות שונים המבוססים על נייר לטש, ביניהם נייר לטש דו-צדדי, "ספוג לטש", כלומר נייר לטש המודבק לפיסת ספוג כדי להקל על השימוש בו, רצועה סגורה של נייר לטש המשמשת לשיוף מכני, נייר לטש שדבוק לדיסקה רכה המשמשת לשיוף מכני, ועוד.

## דירוג
נייר לטש מאופיין על ידי מספר, שמציין את הגודל הממוצע של החלקיקים. יש מספר שיטות מספור. השיטות הנפוצות שנמצאות בשימוש הן השיטה האמריקאית CAMI, והשיטה האירופית FEPA, מוכרת גם כ-ISO 6344. בשתי השיטות, מספר קטן יותר מציין נייר גס יותר, כלומר בעל חלקיקים גדולים יותר, וההפך - מספר גדול יותר מציין נייר עדין יותר, בעל חלקיקים קטנים יותר. הדירוג נע בין P12, עם גודל חלקיקים של כ-1800 מיקרומטר (או 1.8 מילימטר), ועד P2500, עם חלקיקים בגודל של 8.4 מיקרומטר. בדרך כלל הדירוג מודפס על גב גיליון נייר הלטש.


קובץ:TGFT36 wet-sander - Taylor Guitar Factory.jpg|רצועת נייר לטש המשמשת בשיוף מכני
קובץ:Sander, Vlakschuurmachine.jpg|Sander, מכשיר לשיוף מכני - נייר הלטש צמוד לתחתית (או "רגל") המכשיר
קובץ:Sandpapers.JPG|צידם האחורי של מספר ניירות לטש. מספרי הדירוג (Grit) מודפסים על גב כל גיליון
קובץ:Sandpapier 60.jpg|צילום בהגדלה של נייר לטש מספר 60. 


## ראו גם
* מלטשת

## קישורים חיצוניים

* צורי שמר, שימושי נייר - נייר זכוכית, באתר המרכז לטכנולוגיה חינוכית

קטגוריה:ערכים שבהם תבנית בריטניקה אינה מתאימה
זכוכית
קטגוריה:זכוכית
קטגוריה:נגרות
קטגוריה:ליטוש
מקורב למלכות

[שמאל|ממוזער|200px|[שרה צ'רצ'יל, הדוכסית ממרלבורו מקורבת של אן, מלכת בריטניה]]
**מקורב למלכוּת** (באיטלקית: favorito) היה תואר שניתן לאדם מקורב למונרך.

התואר החל להיות בשימוש באירופה בימי הביניים והתייחס לאדם שבזכות קרבתו האישית למונרך והעובדה שהצליח להתחבב עליו באופן אישי, הצליח לצבור כוח פוליטי רב בממלכה. המקורבים למלכות הגיעו לשיא השפעתם במאות ה-16 וה-17 הודות לעובדה שניהול המדינה נעשה מסובך מדי מכדי שיוכל להיעשות על ידי אדם אחד מחד, והעובדה שבתקופה זאת מוסדות כגון פרלמנט וממשלה היו רק בתחילת דרכם ההתפתחותית מאידך.

עם התפתחותם של מונרכיות חוקתיות, שהעבירו חלק מסמכותיות וההשפעה הפוליטית מן המונרך אל מוסדות כגון בית נבחרים, וממשלה, דעכה השפעתם של המקורבים למלכות עד שהתואר הפסיק להיות בשימוש.

## קישורים חיצוניים

* 

קטגוריה:מלוכה
הסלון האווירי במוסקבה

שמאל|250px

**הסלון האווירי ב[[מוסקבה]]**, רשמית **סלון האוויר והחלל הבינלאומי** (ברוסית: **Международный авиационно-космический салон**, בראשי תיבות: МАКС) היא תערוכת תצוגה של מטוסים הנערכת אחת לשנתיים בעיר ז'וקובסקי, במחוז מוסקבה, בשדה התעופה ראמנסקוי, במכון לחקר הטיסה ע"ש גרומוב, לא הרחק מהעיר מוסקבה.

הסלון האווירי נפתח לראשונה ב-1993 ומאורגן על ידי סוכנות התעשייה הפדרלית של משרד התעשייה והחל משנת 2009 נערך בחסות עיריית מוסקבה. בשנת 2019 הרפובליקה העממית של סין הפכה למדינה שותפה בארגון הסלון האווירי.

מטרת הסלון האווירי היא הצגת הטכנולוגיות החדשות בתחום התעופה, בעיקר רוסיות, כמו גם פתיחת שוק התעופה הפנימי לתצוגה בפני תעשיית התעופה העולמית ומדינות רבות שולחות נציגים לתערוכה. הסלון האווירי במוסקבה נחשב לתצוגת התעופה הגדולה והחשובה ביותר במזרח אירופה ובמסגרתו נערכים כנסי תעופה על ידי המכון המרכזי לאירו-הידרו דינמיקה של רוסיה.

העיר ז'וקובסקי, בה נערך הסלון האווירי, נחשבת למרכז תעשיית התעופה הרוסית.
## היסטוריה
[ממוזער|התערוכה האווירית הבינלאומית, [1911.]]
התערוכה האווירית הבינלאומית ברוסיה (Международная воздухоплавательная выставка), נערכה לראשונה באפריל 1911 במיכאילובסקי מאנז' בסנקט פטרבורג שאורגן תחילה על ידי החברה הטכנית הרוסית (Русское Техническое общество) שהוקמה ב-1866 לקידום הטכנולוגיה הרוסית.

התערוכה הראשונה נערכה בין ה-23 ל-27 באפריל 1911, וזכתה להצלחה בינלאומית, כשהשתתפו בה 100,000 איש מכל אירופה. התערוכה השנייה נערכה בין ה-25 במרץ ל-8 באפריל 1912, ואורגנה על ידי חברת התעופה המוסקבאית, ביוזמת אבי התעופה הרוסית, ניקולאי ז'וקובסקי. 22 שנים אחר כך, נערכה תצוגה אווירית בינלאומית, ב-18 באוגוסט 1934, ביום חגו של חיל האוויר הסובייטי ולאחר מכן לא נערכו עוד תצוגות תעופה בינלאומיות ברוסיה עד שנת 1992.

בין ה-11 ל-16 באוגוסט 1992 נפתח מופע האוויר של מוסקבה (МосАэроШоу) שהפך מקץ שנה ל-MAKS - סלון האוויר והחלל הבינלאומי ומאז נערך מדי שנתיים ועד מהרה הפך לאירוע תעופה בינלאומי חשוב. מאז 1993 הוא נערך מדי שנתיים ונמשך במשך 6 ימים, כאשר 3 הימים האחרונים התצוגה פתוחה לכלל הציבור.

הסלון האווירי הוא מופע אווירי לכל דבר ומופיעות בו קבוצות אווירובטיקה רבות, צרפתיות (כקבוצת "פטרול דה פראנס", Patrouille Acrobatique de France) ורוסיות (כדוגמת קבוצת האווירובטיקה של חיל האוויר הרוסי, "האבירים הרוסיים"), המופע האווירי נחשב לתצוגת ענק שאורחיו נוהגים לערוך במהלכו פיקניקים. הסלון האווירי נחשב למאובטח ברמה גבוהה מאוד ומאובטח על ידי יחידות משטרה, המשמר הלאומי (לשעבר כוחות הפנים).

בתערוכה האווירית באוגוסט 2011, הוצגו לראשונה מטוס הנוסעים סוחוי סופרג'ט 100 ומטוס הקרב הרוסי מדור 5, סוחוי T-50. בתערוכה משנת 2019 הוצג מטוס הנוסעים MC-21, מטוס הקרב מיג-35, מסוק התובלה מיל מי-38 ומטוס הקרב סוחוי Su-57.

## תסקיר

## קישורים חיצוניים

* 
* הסלון האווירי של מוסקבה 2005, באתר חיל האוויר הישראלי
* הסלון האווירי של מוסקבה 2011, באתר הקהילה היהודית במוסקבה
## הערות שוליים

קטגוריה:מחוז מוסקבה
קטגוריה:תערוכות וירידי תעופה
Rock DJ

**Rock DJ** הוא שיר של זמר הפופ הבריטי רובי ויליאמס. השיר יצא לאור כסינגל הראשון מאלבום האולפן השלישי של ויליאמס, Sing When You're Winning.
השיר כולל דגימות משירו של בארי וייט "It's Ecstasy When You Lay Down Next to Me" ומהשיר "Can I Kick It?" של להקת ההיפ הופ A Tribe Called Quest.
השיר היה לשיר הרביעי הנמכר ביותר בבריטניה בשנת 2000. בנוסף, הגיע השיר למקום הראשון בשלוש מדינות, כמו גם לעשרת הגדולים בתשע מדינות נוספות.

## רקע
ויליאמס אמר על השיר "זה שיר מסיבות, ולשירי מסיבות יש בדרך כלל מילים מטופשות שלא אומרות כלום. שאר הדברים הם רגשיים. זה לא אלבום מדכא, אבל הוא עוסק לא מעט בעצבות, בדידות. באופן מצחיק למדי, אבל בצורה אופטימית."

## הצלחה
השיר היה לשיר השלישי של ויליאמס שהגיע לפסגת מצעד הסינגלים הבריטי, והגיע למעמד פלטינה עם מכירות של יותר מ-600,000 עותקים. השיר היה להצלחה גם בשאר מדינות אירופה, כאשר הוא מגיע לעשרת הגדולים כמעט בכל המדינות. בנוסף להצלחה באירופה, הגיע השיר למקום החמישי באוסטרליה, ובארצות הברית, שם לא יצא כסינגל, למקום ה-24 במצעד שירי המועדון והדאנס החמים של הבילבורד.
לצד ההצלחה היחסית באירופה, באוסטרליה ובארצות הברית, השיר מכר למעלה מארבעה מיליון עותקים בכל העולם, וזכה בתואר "השיר הטוב ביותר של שנת 2000" בטקס פרסי המוזיקה של MTV אירופה, ובפרס הסינגל הטוב ביותר, כמו גם פרס הקליפ הטוב ביותר בטקס פרסי המוזיקה הבריטית 2001.

## קישורים חיצוניים

## הערות שוליים

קטגוריה:שירים באנגלית
קטגוריה:שירים על די ג'יים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:זוכי פרס המוזיקה הבריטית
קטגוריה:שירי רובי ויליאמס
מדריך למשתמש

**מדריך למשתמש** הוא מסמך מקצועי שמטרתו לספק הדרכה ותמיכה למשתמשים בנוגע לשימוש נכון ויעיל במוצר או מערכת. זהו כלי חיוני בתחום הכתיבה הטכנית, המשמש להעברת מידע טכני ממומחים לקהל הרחב באופן ברור, מפורט ונגיש. מדריכים אלה יכולים לכלול מגוון רחב של נושאים, החל מתפעול מכונות וציוד כבד, דרך התקנת תוכנות מחשב, ועד להדרכה על מוצרי צריכה יומיומיים.

## מבנה

מדריך למשתמש כולל לרוב:
*עמוד שער - מהווה את הפתח למדריך, מציג את שם המוצר או המערכת ולעיתים גם לוגו של החברה המפיקה. הוא עשוי לכלול גם תאריך הפקה או גרסה של המדריך, כדי להבטיח שהמשתמשים יודעים את רמת העדכניות של המסמך.
*דף כותרת וזכויות יוצרים - דף זה מכיל פרטים כמו שם המחבר, זכויות יוצרים, ומידע על איך ליצור קשר עם החברה או המפיצים למקרה של שאלות או בעיות. זהו מקום חשוב להגנה על התוכן והכרה בזכויות היוצרים.
*הקדמה המכילה פרטים על מסמכים קשורים והסבר על ניווט במדריך
*תוכן עניינים - מאפשר למשתמשים למצוא בקלות את החלקים הרלוונטיים במדריך. תוכן העניינים צריך להיות מאורגן וקל לניווט, עם הפניות לעמודים ספציפיים.
*מדריך המסביר את השימוש ביישומים העיקריים של המערכת, ולעיתים יישומים נוספים
*פרק תקלות המסביר על בעיות אפשריות שעשויות להתעורר וכיצד להתמודד איתן
*שאלות ותשובות נפוצות - סעיף זה מסכם שאלות שנשאלות בתדירות גבוהה על ידי משתמשים, ומספק תשובות מקיפות ומועילות. זה יכול לסייע בפתרון מהיר של שאלות וחששות ללא צורך בפנייה ישירה לתמיכה.
*פרטי התקשרות - מכיל מידע על כיצד ליצור קשר עם החברה לצורך תמיכה, הכוונה או מידע נוסף. יכול לכלול כתובות דוא"ל, מספרי טלפון וקישורים לאתר האינטרנט או פורומים תמיכה.
*מונחון, ובמסמכים גדולים מפתח העניינים - מסייעים למשתמשים להבין מונחים טכניים ולמצוא מהר חלקים ספציפיים במדריך.

מדריך למשתמש נכתב בכתיבה טכנית. לרוב כולל המדריך מלבד טקסט גם איורים, שרטוטים, תרשימים ותמונות. במקרה של תוכנות מחשב, מוצגים גם צילומי מסך המציגים כיצד התוכנית צריכה להיראות. השפה שבה משתמשים מתאימה לקהל היעד, עם ז'רגון מינימלי או מוסבר ביסודיות.

תיקי מתקן מכילים מדריכים למשתמש עבור כל אחת מהמערכות הכלולות במתקן.

## ראו גם
* הוראות הפעלה
*RTFM

## קישורים חיצוניים

קטגוריה:מסמכים טכניים
הטבח השוודי

**הטבח השוודי** (באנגלית: **The Swedish chef**, בשוודית: **Svenske kocken**) הוא דמות מסדרת הטלוויזיה "החבובות" שנוצרה על ידי ג'ים הנסון. הוא הופעל בעבר על ידי ג'ים הנסון ופרנק אוז וכיום מופעל על ידי ביל ברטה.

## הדמות
דמותו של הטבח השוודי מהווה פרודיה על שפים בתוכניות בישול. הוא חובש כובע טבחים ובעל גבות עבות שמסתירות את עיניו. הטבח השוודי מבשל תוך כדי שירה בג'יבריש וזורק כלי מטבח שונים לכל עבר.

מילות השיר משתנות מעט מפרק לפרק אך הוא תמיד מסיים את שירו במשפט: "בורק, בורק, בורק". פינת הבישול שלו בדרך כלל מסתיימת בכישלון שלו לסיים את המנה. כשמדובר במנות מהחי בדרך כלל הוא מביא את בעל החיים למטבח כשהוא עדיין חי ומנסה להרוג אותו בשידור או לבשלו איך שהוא חי.
בשנת 2010 נצפה הטבח השוודי עונד טבעת, דבר המרמז על כך שהוא נשוי.

## שיווק
בשנת 1978 מכרו בבריטניה ספל קפה עשוי מקרמיקה ובו מצוירת דמותו של הטבח השוודי, זה היה חלק מ-12 הספלים שיצאו בכיכובם של דמויות מהסדרה "החבובות".
בשנת 1980 הציעה חברה אמריקאית בשם ג'ונס מצעים של הטבח השוודי. גרסה דומה של מיס פיגי יצאה גם כן בשנה זאת לשווקים.

משנת 1988 עד שנת 1989 היה השף השוודי מופיע על גבי דגני בוקר שנקראו כוכבי קרנצי אשר הגיעו יחד עם מגוון קטן של פריטי הטבח השוודי.

בשנת 2005 יצא בול בארצות הברית ועליו מופיע הטבח השוודי.
בנוסף לכך גם יצא משחק לגיים בוי ומטרתו היא להכות את ריזו העכבר ואת חבריו של ריזו משום שהם מנסים לגנוב מזון הכל משנת 2008. עידן אלתרמן חיקה אותו בתוכנית הבידור הישראלית "שבוע סוף".

## קישורים חיצוניים
* הטבח השוודי בוויקי-חבובות

קטגוריה:החבובות: דמויות
קטגוריה:המטבח השוודי
קטגוריה:שפים בדיוניים
הצלה מעבר לגבול

**הצלה מעבר לגבול** (באנגלית: **Beyond Borders**) הוא סרט דרמה חברתי ורומנטי משנת 2003, המתאר מערכת יחסים בין רופא המקדיש את חייו למטרות הומניטריות (אוון) לאשת חברה עשירה (ג'ולי). הסרט בוים על ידי מרטין קמבל ובכיכובם של אנג'לינה ג'ולי וקלייב אוון. המוזיקה המקורית הולחנה על ידי ג'יימס הורנר.

למרות שהסרט מתייחס ונותן ביטוי לעניין האמיתי שמגלה ג'ולי בחייה בקידום סיוע הומנארי במדינות עולם שלישי ולאוכלוסייה במצוקה ולמרות העניין הרב בחייה הפרטיים של השחקנית הסרט נחל כישלון צורב הן בביקורות והן בקופות.

במקביל ליציאת הסרט לבתי הקולנוע, ג'ולי הוציאה לאור אוסף של הערות ופרקים מיומנה המתארים את חוויותיה כשגרירה של רצון טוב מטעם נציבות האו"ם לפליטים (UNHCR) - בדומה לדמותה בסרט.

## תקציר העלילה
בעודה משתתפת בערב התרמה, שרה הירדן (ג'ולי) אשת חברה אמריקאית נאיבית החיה בלונדון בשנת 1984, עדה לפנייתו הדרמטית של רופא (אוון) לעזרה לארגונו המטפל בפליטים באתיופיה למודת המלחמות, הרעב והעוני. שרה הנשואה להנרי באופורד (לינוס רואץ'), בנו של תעשיין בריטי אמיד, יוצאת בראש משלחת סיוע לאתיופיה. היא נחשפת במסע לעומק הסבל האפריקאי בצל העוני, הבצורת והמושחתות הפוליטית. היא חוזרת לאנגליה לאחר שהות קצרה במחנהו של ד"ר ניק קאלהאן ורומן שמתפתח בין שניהם.

אנו חוזרים ופוגשים בדמויות כעבור 10 שנים. במהלכן הפכה שרה לעובדת של נציבות האו"ם לפליטים בבריטניה והיא מתבקשת לחזור ולעזור שוב לארגונו של ד"ר ניק קאלהאן שהפעם פועל במזרח הרחוק.

## צוות השחקנים הראשי
* שרה ג'ורדן באופורד (אנג'לינה ג'ולי)
* ד"ר ניק קאלהאן (קלייב אוון)
* שרלוט ג'ורדן (טרי פולו)
* הנרי באופורד (לינוס רואץ')
* אליוט האוזר (נואה אמריך)
* ג'ן שטייגר (יוריק ואן ווגנינגן)
* לארנס באופורד (טימותי וסט)

## הפקה

הסרט צולם בתאילנד, נמיביה וקנדה.

## פרסים
הסרט היה מועמד לשני פרסים: פרס הארגון לסרטים פוליטיים (PFS) לשלום ופרס פטל הזהב לשחקנית הראשית (ג'ולי).

## קישורים חיצוניים

קטגוריה:סרטים אמריקאיים
קטגוריה:סרטי 2003
קטגוריה:סרטים שצולמו בתאילנד
קטגוריה:סרטים עם מוזיקה מאת ג'יימס הורנר
קטגוריה:סרטי מרטין קמפבל
קטגוריה:סרטי דרמה רומנטית אמריקאיים
טראמו באסקט

**בנקה טרקאס-טראמו באסקט** (באיטלקית: **Teramo Basket**) הייתה קבוצת כדורסל איטלקית מהעיר טראמו. שהתמודדה בליגה האיטלקית השנייה בכדורסל.

## היסטוריה
הקבוצה הוקמה בשנת 1973, על ידי הנשיא אנטונטי תחת השם AICS "אגודת איטלקית לתרבות וספורט טראמו". בעונת 1992/93 העפילה הקבוצה לליגה השלישית.

הקבוצה משתתפת בליגה הבכירה (Serie A) מאז עונת 2003/04. העונה הכי טובה של הקבוצה הייתה 2008/09, כשסיימה במקום השלישי והגיעה עד לחצי גמר **[[הגביע האיטלקי בכדורסל|הגביע האיטלקי]]**. הישג שזיכה אותה להשתתף בעונה שלאחר מכן ביורוקאפ, בו הגיעה לשלב הבתים לאחר שניצחה את אפואל ניקוסיה הקפריסאית במוקדמות. בסיום עונת 2011/12 ירדה הקבוצה עד לליגה השלישית בעקבות בעיות כלכליות.

ההיכל הביתי של הקבוצה נקרא **פלאסקפריאנו** (ארמון סקפריאנו), בעל קיבולת של 3,500 מקומות ישיבה וממוקם באזור כפרי בסמוך לעיר. הספונסר הראשי של הקבוצה הוא "בנקה טרקס".

## תארים והישגים
***[[ליגת העל האיטלקית בכדורסל|סרייה A]]**:
**חצי גמר: 2009
***[[הגביע האיטלקי בכדורסל|הגביע האיטלקי]]**:
**חצי גמר: 2009

## קישורים חיצוניים

* 

קטגוריה:קבוצות כדורסל איטלקיות
קטגוריה:אברוצו
יובל בנאי (אלבום)

**יובל בנאי** הוא אלבום הסולו הראשון של הזמר הישראלי יובל בנאי, סולן להקת "משינה". האלבום יצא ב-1997 בחברת "הד ארצי".

בנאי הלחין את כל השירים באלבום וכתב את רובם. חלקם היו שירי משוררים שהלחין, כ"רחוב העצב החד סטרי" של אלכסנדר פן ו"אהבה של שני אנשים" של נתן זך. כמו כן נכללו בו השירים "אני זוכר" שתרגמה פועה שליו-תורן על פי שיר של רבינדרנת טאגור ו"שאי שלום" שתרגמה גילה אוריאל על פי שיר של לורד ביירון. את רוב שירי האלבום עיבד בנאי ביחד עם אלונה טוראל. באלבום לקח חלק גם קלידן להקת משינה אבנר חודורוב שגם השתתף בעיבוד שניים מהשירים.

## שירי האלבום
#אני זוכר (03:53)
#בשביל לחיות (04:47)
#שאי שלום (03:17)
#חוף הבורחים (04:00)
#רחוב העצב החד-סיטרי (05:02)
#לא יכול לעצור את זה (04:08)
#ערב אביב (04:16)
#אהבה של שני אנשים (03:56)
#סינים יפנים (03:06)
#גורל נדוש (03:42)

## קישורים חיצוניים

קטגוריה:אלבומי בכורה מ-1997
קטגוריה:אלבומי יובל בנאי
קטגוריה:אלבומים בעברית
קטגוריה:אלבומים שהופקו על ידי יעקב מורנו
קטגוריה:אלבומי חברת הד ארצי
רש"י דאב

**רש"י דאב** הוא אלבום הסולו השני של הזמר יובל בנאי. האלבום יצא ב-1999 בהוצאת הד ארצי, ויצא גם על גבי תקליט ויניל בעותקים ספורים. בנאי כתב את כל שירי האלבום מלבד "דיקליז'אט" אותו כתב שושן. האלבום הופק על ידי יוסי פיין.

## שירי האלבום
#דיקליז'אט (04:15)
#תן, תן (04:40)
#מנגנה (04:42)
#ניפגש במאי (02:53)
#בשבילנו (04:02)
#כאן שם ובכל מקום (04:52)
#בבר האפריקאי (03:41)
#מה יהיה (03:38)
#את המעיין (03:42)
#רש"י דאב (04:18)

## קישורים חיצוניים

*
*רש"י דאב באתר הספרייה הלאומית

קטגוריה:אלבומי יובל בנאי
קטגוריה:אלבומי חברת הד ארצי
קטגוריה:קצרמר אלבומים
קטגוריה:אלבומים בעברית
נחמיאס

**נחמיאס** (או גם "נחמיאש" בהגייה מרוקאית) הוא שם משפחה יהודי ספרדי שמשמעותו היא נחמיה.

## קישורים חיצוניים
* 
* 

קטגוריה:שמות משפחה ביהדות ספרד ופורטוגל
קטגוריה:שמות משפחה ביהדות יוון
נחמי
חצר אדר

**חצר אדר** היה מאחז בצפון-מזרח סיני, 12 קילומטר מהמושב נאות סיני, צמוד לצומת חרובית. הוא היה אחד מיישובי חבל ימית והוקם בדצמבר 1981, על ידי התנועה לעצירת הנסיגה מסיני כחצי שנה לפני נסיגת צה"ל מסיני. הוא נקרא על שם חצר אדר המקראית.

## היסטוריה
המושב הוקם על ידי קבוצה של מתנחלים מיהודה ושומרון וממקומות נוספים, שמחו על כוונת הממשלה למסור את פתחת רפיח ואת סיני לידי מצרים, כפי שהוסכם בחוזה השלום בין המדינות. זה היה היישוב הצעיר ביותר בין יישובי סיני. ב-24 בדצמבר 1981 התקיים במקום הכנסת ספר תורה.

מזכיר המושב היה יגאל קירשנזפט, שהיה קודם לכן תושב העיר ימית ונשלח למשימה על ידי רב ישיבת העיר ישראל אריאל. בין תושבי המושב היה גם ברוך מרזל, שהופקד על קיום קשר אלחוטי עם המתנגדים לפינוי בימית ועל עדכון התושבים על פעולות הצבא. רכז היישוב היה מיכאל בן חורין.

בסוף ינואר 1982 תואר חצר אדר בדבר: "כל החצר היא מאה מטרים מרובעים. במרכזה עומד כיור אחד, לבן. צינור המים מונח על האדמה."

בשבועות הראשונים לקיום המושב חיו תושביו בתורת שומרים בשטחים המעובדים של עצמונה, שהיו שלושה קילומטרים מהמושב עצמונה, צמוד לצומת חרובית. במשך שהות המתנחלים במקום הוקמו בו בית כנסת, מטבח, צריפי מגורים ומקלחת. לצורך גידול הירקות נעזרו אנשי המושב בחממות הנטושות של המושב חרובית הסמוך, אותו עזבו התושבים במהרה תמורת פיצויים.

המושב פונה על ידי צה"ל לראשונה ב-3 במרץ 1982 באחת מפעולות הפינוי הקשות ביותר שידע צה"ל בסיני. ביום הפינוי נכח בחצר אדר חבר הכנסת יובל נאמן מתנועת התחיה, שהתנגדה לנסיגה. בערב אותו יום הזהיר נאמן בשידור במהדורת "מבט" בערוץ הראשון, כי "אם יימשכו הדברים כמו שנראו הבוקר בחצר אדר, אנו קרובים מאוד לשפיכות דמים". הוא תיאר גרירת אנשים לתוך תיל, פציעתם ושימוש בגרזנים, והזהיר את ממשלת בגין שלא תשפוך דם יהודי.

ב-11 במרץ 1982, ב-6:00 בבוקר, הגיעה קבוצה של כ-50 מתנחלים, יחד עם גאולה כהן והרב ישראל אריאל, להקים מחדש את ההתנחלות, בה נותר צריף אחד. בצהריים פינה הצבא את המתנחלים. לאחר הפינוי השני, בהפגנה בירושלים של מתנגדי הנסיגה מסיני ב-16 במרץ 1982, הבטיח הרב איסר קלונסקי, שכונה רב היישוב, שחצר אדר תוקם בשלישית. המתנחלים הקימו את חצר אדר ג', חצר אדר ד', ולבסוף חצר אדר ה'. כולן פונו בזו אחר זו.

חצר אדר הייתה אחד מארבעת היישובים שבהם היה ריכוז של מתנגדי הנסיגה.

## לקריאה נוספת
* עליזה ויסמן, **הפינוי - סיפור עקירת היישובים בחבל ימית**, תש"ן, עמודים 214–223.
* מיכאל בן חורין, **בגידה בסיני**, תשע"ו,עמודים 37-87.

## הערות שוליים

קטגוריה:סיני: התנחלויות
קטגוריה:יישובים שהוקמו ב-1981
קטגוריה:חבל ימית
קטגוריה:מאחזים
נשאר במקום

**נשאר במקום** הוא אלבום הסולו השלישי של הזמר יובל בנאי אשר יצא ב-2001. 

את רוב שירי האלבום כתב והלחין יובל בנאי והיה גם מפיקו המוזיקלי של האלבום לצד נושי פז. באלבום לקחו חלק גם לואי להב והמתופף של משינה איגי דיין. האלבום יצא בהוצאת "הליקון". באלבום יש גם גרסת כיסוי לשירה של להקת אחרית הימים "פתחי לי את הדלת", בדואט עם סולן להקת כנסיית השכל יורם חזן.

## שירי האלבום
#נשאר במקום (03:32)
#Full Moon Party (03:52)
#התחנה הבאה (03:19)
#בלילות של דרום תל אביב (03:44)
#ברבור (04:23)
#איננה (04:40)
#פתחי לי את הדלת (06:16)
#זמן ללכת (03:57)
#מת מת (03:46)
#נקודה בים (03:52)

## קישורים חיצוניים

קטגוריה:אלבומי יובל בנאי
קטגוריה:אלבומי חברת הליקון
מעבר להרים (אלבום)

**מעבר להרים** הוא אלבום הסולו הרביעי של הזמר יובל בנאי, סולן להקת משינה. האלבום הוצא ב-2008 על ידי חברת התקליטים התו השמיני וכלל גם דיסק בונוס מולטימדיה עם שירים נוספים, גרסאות אינסטרומטליות וקטעי וידאו. בשונה משלושת אלבומי הסולו הקודמים של בנאי, "מעבר להרים" הוקלט והושק במקביל לפעילותו בלהקת משינה.

באלבום זה שיתף בנאי פעולה עם הזמר עמיר לב ששימש כיועץ אמנותי וכתב חלק מהשירים. את האלבום, הפיק מוזיקלית הזמר אלן מון, שגם היה שותף בכתיבת כמה מהשירים. בנוסף, ניגנו באלבום, אורי כנרות מלהקת בום פם, נושי פז ונאור דיין, אחיו של איגי דיין.

## שירי האלבום
#**בחצר של אלינור** (3:33) (בנאי)
#**הדממה** (3:47) (בנאי/מון)
#**מעבר להרים** (3:38) (לב)
#**סג'רה** (3:57) (בנאי)
#**ג'וליה** (2:49) (בנאי)
#**לך אחרי הלב** (3:57) (בנאי)
#**דברי הימים** (4:03) (בנאי/מון)
#**רחוק רחוק** (3:41) (לב/בנאי)
#**בשר ודם** (1:38) (בנאי)
#**אם עוד יש אהבה** (3:28) (בנאי)

## דיסק בונוס
#**פונדה החמור** (בנאי/מון)
#**זה לא חלום** (בנאי)
#**ג'וליה** (אינסטרומנטלי)
#**בחצר של אלינור** (וידאו)
#**ג'וליה** (וידאו)

## קישורים חיצוניים

קטגוריה:אלבומי יובל בנאי
קטגוריה:אלבומי חברת התו השמיני
קטגוריה:אלבומים בעברית
יובקזרטה באסקט

**יובקזרטה באסקט** (באיטלקית: **Juvecaserta Basket**) היא קבוצת כדורסל איטלקית מהעיר קזרטה שבנפת קזרטה, המתמודדת בליגה שלישית (החל מעונת 2022/2023). 

## היסטוריה
הקבוצה הוקמה בשנת 1951, בשם "יובקזרטה" על ידי שחקנים חובבים מקומיים. בהמשך שונה שם הקבוצה ל"מועדון הספורט יובנטוס" על ידי סנטינו פיקולו שהיה אוהד גדול של מועדון הכדורגל מטורינו. בתחילת הדרך, שיחקה הקבוצה על מגרש חימר ב"קלסיקו פייטרו ג'אנונה" בעיר קזרטה. בעונת 1983/84 החלה להשתתף בליגה הבכירה (Serie A).

בשנות השמונים היו ימי התהילה של הקבוצה. הקבוצה הגיעה לגמר הגביע (1983/84) ופעמיים ברציפות לגמר הפלייאוף (1986, 1987). ובעונת 1987/88 זכתה בגביע הראשון שלה. בעונת 1990/91 זכתה באליפות איטליה.

בעונת 1993/94 ירדה הקבוצה לראשונה לליגה השנייה (Lega Due) ובהמשך גם לליגה השלישית. בסיום עונת 2007/08 העפילה הקבוצה בחזרה לליגה הבכירה. ובעונת 2009/10 סיימה במקום השני והגיעה לחצי גמר הפלייאוף.

בגביעי אירופה, הגיעה הקבוצה לגמר גביע קוראץ' (1985/86), ולגמר גביע המחזיקות (1988/89). הודחה במוקדמות גביע אירופה לאלופות (1991/92). בעונת 2010/11 השתתפה הקבוצה ביורוקאפ והגיעה עד לרבע הגמר, בו הודחה על ידי אוניקס קאזאן. 

ההיכל הביתי של הקבוצה נקרא **פלאמגיאו**, בעל קיבולת של 6,387 מקומות ישיבה, והוקם בשנת 1982. הספונסר הראשי של הקבוצה הוא חברת המשקאות "פפסי" (מאז 2003).

## תארים והישגים
***[[ליגת העל האיטלקית בכדורסל|הליגה האיטלקית]]**:
**אליפות (1): 1991
**מקום שני: 1986, 1987
***[[הגביע האיטלקי בכדורסל|הגביע האיטלקי]]**:
**זכייה (1): 1988
**גמר: 1984, 1989
***[[גביע ספורטה]]**:
**גמר: 1989
***[[גביע קוראץ']]**:
**גמר: 1986

### שחקני עבר בולטים
*  טימי באוורס
*  בי.ג'יי. מקי
*  אוסקר שמידט
*  גיא גודס

## קישורים חיצוניים

* 

קטגוריה:קבוצות כדורסל איטלקיות
קטגוריה:קמפניה
מזרח (קישוט)

[שמאל|ממוזער|250px|מזרח" מראשית [המאה ה-20 ביהדות גרמניה בתערוכת מוזיאון חצר היישוב הישן בירושלים]]
[שמאל|ממוזער|250px| "'''מזרח'''" ([1910) מאת משה בן יצחק מזרחי.]]
**מזרח** הוא קישוט לבית יהודי המציין את כיוון המזרח, אליו יש לפנות בשעת התפילה, כך שגם המתפלל יחידי יוכל למצוא כיוון זה בקלות. "מזרח" הוא קישוט מקובל לסוכה.

הקישוט עשוי בד רקום או מגזרת נייר ועליו מופיעה המילה "מזרח" באותיות גדולות, וסביבה קישוטים שונים. לעיתים נכללת כתובת עם הפסוק  לעיתים נכללת הכתובת "מצד זה רוח חיים", שראשי התיבות של מילותיה הן "מזרח". 

בסיפורו של ש"י עגנון "בדמי ימיה" מתואר "מזרח" המשמש קישוט לסוכה, שבו נכללה הכתובת "אשרי איש שלא ישכחך ובן אדם יתאמץ בך", שמקורה בתפילת מוסף של ראש השנה. בסיפורו "אגדת הסופר" נותן עגנון תיאור מפורט יותר של "מזרח" מעשה רקמה: "וצורת גן שזור בו מחוטי משי מלא עצי כל פרי מאכל, וארמון בתוך הגן ושני אריות שומרים את הגן. ופני האחד מוסבים אל פני השני, אריה מול אריה ולשון מול לשון, ומלשון אל לשון נמשך והולך כתב זהב באותיות גדולות לה' הארץ ומלואה כשאגה אחת גדולה. ובכל ארבע פינות המזרח תיבה, תיבה בכל פנה, שויתי ה' לנגדי תמיד."

יש המכנים בשם "מזרח" את לוח ה"שיוויתי". 

## קישורים חיצוניים

* מנחם הכהן, "מקדש מעט" - בית הכנסת וכליו, באתר "דעת"
* מזרח באוסף שטיגליץ של מוזיאון ישראל
* סדרת בולי מועדים ה'תש"ן כללה שלושה בולים המציגים מגזרות נייר של "מזרח"
*אוסף מזרח בספרייה הלאומית

קטגוריה:אמנות יהודית
קטגוריה:קישוט
קטגוריה:תשמישי קדושה
קטגוריה:ירושלים באמנות
סבטוזר בורוייביץ'

**סבטוזר בורוייביץ**' (בקרואטית: **Svetozar Borojević von Bonja**;  13 בדצמבר 1856 – 23 במאי 1920) היה מפקד בכיר בצבא האוסטרו-הונגרי במלחמת העולם הראשונה.

## קריירה מוקדמת
בורוייביץ' נולד בכפר אומטיץ' בקרואטיה, אז בתחום האימפריה האוסטרית במשפחה מעורבת סרבית-קרואטית. הוטבל בנצרות האורתודוקסית. בגיל עשר התקבל לפנימייה צבאית וסיים אקדמיה צבאית בגראץ.

בשנת 1878 הצטיין בכיבוש בוסניה והרצגובינה על ידי אוסטרו-הונגריה. הוא טיפס מהר בדרגות ובתפקידים וב-1904 הועלה לדרגת גנרל מיור. בשנים 1907–1912 הוא פיקד על חיל המשמר הקרואטי המלכותי. ב-1912 התמנה למפקד הקורפוס ה-6 וב-1913 הועלה לדרגת גנרל חיל הרגלים.

## מלחמת העולם הראשונה
### בחזית המזרחית
עם פרוץ המלחמה היה בורוייביץ' מפקד הקורפוס ה-6 שהיה חלק מהארמייה הרביעית, ולחם עמו בקרב גליציה. בספטמבר 1914 הוא התמנה למפקד הארמייה השלישית במקום רודולף פון ברודרמן שהתפטר, ובאוקטובר 1914 הוא הצליח להגיע למבצר פשמישל הנצור על ידי הרוסים ואילץ את הרוסים לסגת. בפברואר 1915 פתחו הרוסים במצור על פשמישל, כבשו את המבצר ואילצו את בורוייביץ' לסגת. הוא הצליח להחזיק מעמד עד שנפתחה המתקפה המשולבת עם הגרמנים בפיקודו של אוגוסט פון מקנזן שדחקה את הרוסים מזרחה וכבשה שוב את פשמישל ביוני 1915, אבל הוא לא זכה לראות את כיבוש פשמישל, כי ב-25 במאי 1915 הוא נשלח לחזית האיטלקית.

### בחזית האיטלקית
בחזית האיטלקית הוא קיבל את הפיקוד על הארמייה החמישית בחזית נהר האיזונצו והצליח לעמוד מול האיטלקים ב-11 קרבות הנהר איזונצו.
באוקטובר 1917 הנחיל לאיטלקים ביחד עם עמיתו הגרמני אוטו פון בלוב, תבוסה קשה בקרב קפורטו.

הוא זכה לתהילה וכונה "אביר האיזונצו". חייליו העריצו אותו וכינו אותו Naš Sveto (סבטו שלנו). ב-1 בפברואר 1918 הוא הועלה לדרגת פילדמרשל ועוטר במדליות רבות. הוא היה הקרואטי היחיד שהגיע לדרגה זו.

בהתקפה האיטלקית האחרונה בקרב ויטוריו ונטו החל הצבא האוסטרו-הונגרי להתפרק כאשר הונגריה פרשה מהאיחוד עם אוסטריה והחיילים ההונגרים ביחד עם בני לאומים נוספים סירבו להמשיך להילחם עבור הקיסר האוסטרי.

הקיסר פיזר את הצבא ב-6 בנובמבר 1918 ובורובייץ' פרש ב-1 בדצמבר 1918.

## לאחר המלחמה
בורוייביץ' הציע את שירותיו לממלכת יוגוסלביה שהקימו הסרבים הקרואטים והסלובנים אבל הם לא הסכימו לקבלו ואף החרימו את רכושו. הוא התיישב בקרינתיה בדרום אוסטריה ונפטר ב-1920 בבית חולים בקלאגנפורט בירת קרינתיה.

הוא נקבר בבית הקברות המרכזי בווינה. קרל הראשון, קיסר אוסטריה שגלה בשווייץ, שילם עבור המצבה המפוארת אבל היה מנוע מלהשתתף בהלווייתו.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מפקדי צבאות סדירים בעת החדשה: אישים
קטגוריה:מרשלים אוסטרו-הונגרים
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אישים הקבורים בבית הקברות המרכזי בווינה
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:סרבים מקרואטיה
קטגוריה:אנשי צבא סרבים
קטגוריה:אוסטרים שנולדו ב-1856
קטגוריה:נפטרים ב-1920
אצטדיון גרונדמן

ממוזער|אצטדיון רמת השרון
**אצטדיון גרונדמן** הוא אצטדיון כדורגל בשכונת מורשה שברמת השרון. האצטדיון קרוי על-שם כדורגלן בני יהודה תל אביב ומאמן נבחרת ישראל בעבר, יעקב גרונדמן.
## היסטוריה
האצטדיון הוקם בשנת 1998 והוא הכיל כ-2,200 מקומות ישיבה בשני יציעים. יציע אחד קטן יועד לאח"מים והכיל כ-400 מקומות והיציע המרכזי הכיל כ-1,800 מקומות.
בין השנים 1998 עד 2011 האצטדיון שימש כמגרשה הביתה של מועדון עירוני ניר רמת השרון. לאחר שהעפילה לליגת העל, העתיקה הקבוצה את משחקיה לאצטדיון וינטר ברמת גן באופן זמני. החל מעונת 2007/2008 משמש האצטדיון גם את קבוצת הנשים מ.כ. רמת השרון מליגת העל לנשים. בפברואר 2012 הושלם שדרוג היציע המרכזי באצטדיון על ידי תוספת טריבונות זמניות (בנויות משלד קל של פלדה מחופה עץ ולא יצוקות מבטון) ומאז יש באצטדיון כ-4,300 מקומות ישיבה.  נכון ל-2023 האצטדיון לא מתאים לסטנדרטים של מנהלת הליגה לאצטדיונים בליגת העל ומאפשר רק אירוח משחקים בליגה הלאומית, וכן במשחקיה של מ.כ. רמת השרון בליגת העל לנשים. כך למשל הדרך לעמדת השידור עוברת דרך יציע האוהדים וקיבולתו פחות מ-5000 מקומות. 

האצטדיון פתוח פעם בשבוע לקהל הרחב.

## קישורים חיצוניים

## הערות שוליים

גרונדמן
קטגוריה:רמת השרון: ספורט
קטגוריה:רמת השרון: מבנים
שחייה באולימפיאדת סידני (2000)

**[[אולימפיאדת סידני (2000)]]** נערכה בסידני, ניו סאות' ויילס, אוסטרליה. תחרויות השחייה נערכו בין ה-15 בספטמבר 2000 ל-23 בספטמבר 2000. 32 משחים נערכו במשחקים אלו (16 לנשים ו-16 לגברים), בהשתתפות 954 משתתפים (396 נשים ו-558 גברים) מ-150 מדינות.

### השחייניות הבולטות
אינגה דה ברוין () זכתה ב-4 מדליות, מהן 3 מדליות זהב אישיות ואחת כסף, יאנה קלוצ'קובה () זכתה ב-3 מדליות מהן 2 מדליות זהב ו-1 כסף, דארה טורס () זכתה ב-5 מדליות, מהן 2 זהב במשחי השליחות ו-3 ארד במשחים האישיים, ברוק בנט () ודיאנה מוקאנו () זכו כל אחת בשתי מדליות זהב במשחים אישים וסוזי אוניל () זכתה ב-4 מדליות, מהן מדליית זהב אחת ו-3 מדליות כסף.

### השחיינים הבולטים
איאן ת'ורפ () זכה ב-5 מדליות מהן 3 זהב ו-2 כסף, לני קרייזלברג () זכה ב-3 מדליות זהב, מייקל קלים () זכה ב-4 מדליות מהן 2 זהב ו-2 כסף, פיטר ואן דן הוחנבאנד () זכה ב-4 מדליות מהן 2 זהב אישיות ו-2 מדליות ארד, גארי הול ג'וניור () זכה ב-4 מדליות מהן 2 זהב, דומניקו פיורבנטי () זכה ב-2 מדליות זהב ומאסימיליאנו רוסולינו () זכה ב-3 מדליות, אחת מכל סוג.

### שיאי עולם
בסך הכל נקבעו 10 שיא עולם חדשים במשחי הגמר, מהם 4 לנשים ו-6 לגברים.

## טבלת המדליות

## הזוכים במדליות
### נשים

*שחייניות שהשתתפו בשלב המוקדמות, אך לא בשלב הגמר וקיבלו מדליות עבור השתתפותן.

### גברים

*שחיינים שהשתתפו בשלב המוקדמות, אך לא בשלב הגמר וקיבלו מדליות עבור השתתפותם.

## קישורים חיצוניים

* שחייה באולימפיאדת סידני (2000), באתר סימוכין ספורט אולימפי

*
2000
קטגוריה:ענפי ספורט באולימפיאדת סידני (2000)
קטגוריה:תחרויות שחייה באוסטרליה
כתובת שומרונית מכפר בילו

**כתובת שומרונית מכפר בילו**, היא כתובת חרותה על לוח שיש. הכתובת נמצאה בשנת 1954 בעת חפירת תעלת ניקוז ליד הכביש ממערב לכפר בילו, בין כפר בילו לרחובות. הכתובת חקוקה על לוח שיש שגודלו 42 על 38 ס"מ. יחד עם הכתובת נתגלו חרסים מן המאות 12-14, אך ייתכן שהיא קדומה יותר – אולי מן התקופה הביזנטית.

הכתובת:

הכתובת היא קצור של עשרת הדיברות, ובמקור היא נקבעה ליד מזוזת הפתח לבניין כלשהו, כמקובל אצל השומרונים (במקום הפרשות 'שמע' 'והיה אם שמוע' המקובלות במזוזות היהודיות). גם כתובת זו, כפי שמצוי בלא מעט כתובות שומרוניות עתיקות, יש מידה לא מבוטלת של רישול בכתיבה, של השמטות של דיברות שלמים (כאן למשל: לא תעשה לך פסל; שמור את יום השבת; כבד את אביך) ועד לאותיות בודדות (לא תנף במקום לא תנאף).

לעיתים מופיעים בכתובת שומרוניות 'עשרת המאמרות' שבהם נברא העולם.

## לקריאה נוספת
*יצחק בן-צבי, ספר השומרונים, הוצאה מחודשת, יד יצחק בן-צבי, ירושלים, תשל"ה, עמ' 190–193.
*יצחק בן-צבי, אבן מזוזה שומרונית מכפר בילו, תדפיס מיוחד מתוך ידיעות החברה לחקירת ארץ ישראל ועתיקותיה, שנה י"ח, ג-ד, תשי"ד
קטגוריה:כתובות שומרוניות
קטגוריה:עשרת הדיברות
כתובת שומרונית מעין בית אל מא

**כתובת שומרונית מעין בית אל מא** היא כתובת שנמצאה על שני שברים מכתובת על גבי משקוף אבן גדול שנחשף בשנת 1934 בעת שיטפון גדול שאירע בוואדי כקילומטר אחד מצפון-מערב לעיר שכם. זהו משקוף של פתח גדול, מעוטר בחלקו העליון בזר ישר של עלים, כמקובל בחלק מבתי הכנסת היהודיים שבגליל. לפיכך המשקוף עם הכתובת שעליו עיטר את החלק העליון של בית כנסת שומרוני  מן התקופה הביזנטית. הכתובת שמורה כיום בחצר הפנימית של מוזיאון רוקפלר בירושלים. 

הכתובת: 

זהו קיצור של עשרת הדיברות, שהוא טקסט המשמש את השומרונים בהתאם לכתוב "וכתבתם על מזוזת ביתך ובשעריך". השורה הרביעית היא מן הדיבר העשירי הנהוג אצל השומרונים המצווה להקים אבנים גדולות בהר גריזים, המקודש לשומרונים.

## לקריאה נוספת
* יצחק בן-צבי, ספר השומרונים, הוצאה מחודשת, יד יצחק בן-צבי, ירושלים, תשל"ה, עמ' 176-173.
קטגוריה:כתובות שומרוניות
קטגוריה:עשרת הדיברות
הכתובות מהכנסייה השומרונית בתל קסילה

שלוש כתובת התגלו במבנה דת בתל קסילה, אחת באלפבית שומרוני ושתיים ביוונית. 

## רקע
תל קסילה הוא תל ארכאולוגי השוכן כיום בתחומו של מוזיאון ארץ ישראל ברמת אביב בצפונה של תל אביב. במקום נמצאו ממצאים שתרמו רבות לידע אודות הפלשתים, אשר ישבו בתל החל במאה ה-12 לפנה"ס ועד תחילת המאה ה-10 לפנה"ס. בתל 12 שכבות - שלוש הראשונות (12 עד 10) מקבילות לתקופת השלטון הפלשתי (שיאו של היישוב בשכבה 10), ושכבות 9 עד 1 מאוחרות לו. בתקופה הביזנטית שכן יישוב כפרי דליל סביב תל קסילה, צפונית-מזרחית לתל שכן בית כנסת שומרוני מהמאה ה-6. רצפת הפסיפס של בית כנסת זה נשתמרה והיא מוצגת בתחומי המוזיאון אין סיטו. רק שליש משטח הרצפה השתמר, ובה דגמים הנדסיים. בפסיפס נקבעו שתי כתובות. האחת בכתב השומרוני, ושתי כתובות ביוונית. האתר נחפר ופורסם לראשונה בידי חוה ריטר-קפלן. 

## הכתובות והדיון עליהן
**הכתובת השומרונית**:

החופרת זיהתה את המקום ככנסייה שומרונית, ודמתה לראות במילים: תכיר דקר את הדרישה להכיר בישו (הדקור), ולראות במילים פרק סנה את התקווה שהאל הגדול (מכסים) ישמיד (יפרק) את השונאים.

חלק עליה זאב ספראי שטען כי הכתב השומרוני משמש כאן כאלמנט עיטורי ללא משמעות, וכי מדובר כאן בבית כנסת יהודי, כפי שהכתובת "שלום על ישראל" מצביעה על כך. 

הוסיף לדיון יורם צפריר שתמך בדעה כי לא מדובר בכנסייה ובקהילה של מינים-שומרונים כביכול כהצעת קפלן. צפריר קרא את הכתובת השומרונית באופן שונה. הוא רואה בה כתובת נדבנים שגרתית: מכסים הוא קיצור שמו של הנדבן, והמילה פרקסנה (ולא שתים כדעת קפלן) הוא צורתו הארמית של שם פרטי נוסף שצורתו היוונית המקורית היא פרוקסנוס. תכיר דקר הוא צורה שונה של יתדכיר, כלומר ייזכר (לטוב). 

הקריאה לפי צפריר: מכסימונה / ייזכר (על) שתרם / פרוקסנה / ייזכר (על) שתרם

**הכתובת הפגומה היוונית**:

בזמן כהונתו של הקומס (או האדון) אורביקוס. המינחה של [פלוני] בן א(י)גאתי (ו)ס למען גאולתם של ילדיו אוהבי האלוהים. הושלמה העבודה עם אשנב התאורה. 

**הכתובת היוונית השלמה**:

ברכה ושלום על ישתראל ועל המקום הזה. אמן

יש לשים לב לאופן הכתיבה של השם ישראל ("ישתראל") המצוי גם בכתבי אבות הכנסייה.

## לקריאה נוספת
*
*
*
*
*

## הערות שוליים

קטגוריה:כתובות שומרוניות
קטגוריה:כתובות בארמית
קטגוריה:כתובות ביוונית
סוצ'ה

**סוצ'ה** (בסלובנית: **Soća**) או **איזונצו** (באיטלקית: **Isonzo**), הוא נהר באורך 140 ק"מ הזורם בצפון-מערב סלובניה וצפון-מזרח איטליה, 99 ק"מ בתחום סלובניה ו-44 ק"מ בתחום איטליה.

הוא זורם מהאלפים היוליאניים בגובה 1,100 מטר ונשפך לים האדריאטי, ליד העיר האיטלקית מונפלקונה. הנהר ידוע בצבע הירקרק של מימיו ומכונה "יופי הברקת".

במלחמת העולם הראשונה היה עמק סוצ'ה זירת קרבות קשים בין מאי 1915 לנובמבר 1917. ב-12 קרבות נהר איזונצו נפלו כ-600,000 חיילים איטלקים ואוסטרו-הונגרים. ארנסט המינגוויי כתב את הרומן "הקץ לנשק"  המספר על חוויותיו כחייל אמריקני בעמק סוצ'ה.

## קישורים חיצוניים

קטגוריה:איטליה: נהרות
קטגוריה:סלובניה: נהרות ונחלים
קטגוריה:נהרות הנשפכים לים האדריאטי
חיים צדוק (זמר)

**חיים צדוק** (נולד ב-1955) הוא זמר ישראלי.

## ביוגרפיה
צדוק נולד וגדל ברמלה.

בצה"ל שירת בלהקת פיקוד הדרום.

ב-1974 היה אחד מכוכבי המחזמר שהעלתה הלהקה "פגישת מחזור" מאת יורם טהרלב וקובי אשרת (לצד נתן דטנר, רותי דיין, נתן נתנזון, דורית צדוק ואחרים). בין היתר ביצע את השיר "מכת חשמל", שזכה להצלחה רבה במצעדים.

בפברואר 1978 השתתף לראשונה בפסטיבל הזמר והפזמון לשנת תשל"ח כזמר ליווי בשיר "בלב אחד" של חדוה עמרני (במסגרת להקת "פלפל לבן").

בינואר 1979 השתתף בפסטיבל הזמר והפזמון תשל"ט עם שיר הדיסקו "רקדי את הקצב הזה" שהגיע למקום החמישי בתחרות, והפך ללהיט במצעדים העבריים.

בדצמבר 1980 ביצע עם סוזי מילר בשירוויזיון מספר 2 את השיר "צפרדרוק", שכתבה ענת שרתוק והלחין ועיבד אלדד שרים.

באפריל 1982 השתתף בתחרות הקדם אירוויזיון בשיר "קוראים לה אהבה", שכתב מיקי בר גיורא לוין והלחין ועיבד אלדד שרים.

ב-1984 יצא אלבומו הראשון "חבל דק".

בשנת 1988 יצא אלבומו "תיק תק".

## קישורים חיצוניים

* 

קטגוריה:זמרים-יוצרים ישראלים
קטגוריה:זמרים השרים בעברית
קטגוריה:מלחינים ישראלים
קטגוריה:חברי להקת פיקוד הדרום
קטגוריה:מתמודדי קדם-האירוויזיון
קטגוריה:משתתפי פסטיבל הזמר והפזמון
קטגוריה:ישראלים שנולדו ב-1955
זאב שוהם

**זאב שוהם** (**פינקלשטיין**; 10 בנובמבר 1886 – 29 בינואר 1971) היה עורך דין, פעיל ציוני ופעיל ציבור באירופה ובחיפה.

## קורות חיים
שמאל|ממוזער|100px|כותרת העיתון "די יודישע פאלקסשטימע"
שוהם נולד בכפר קורוזוואני  בפלך ווהלין שברוסיה (כיום באוקראינה), בנם של יעקב דוד פינקלשטיין, סוחר יערות וזלדה לבית קאופמן. אח לחיה הר (פינקלשטיין). הנער פינקלשטיין קיבל חינוך יהודי מסורתי ולאחר מכן למד בבית ספר תיכון ריאלי. בהמשך למד משפטים באוניברסיטת סנקט פטרבורג, ב"קורסים למדעי המזרח" (מדעי היהדות) מיסודו של הברון דוד גינצבורג בסנקט פטרבורג ובאוניברסיטת לונדון.

במהלך מלחמת העולם הראשונה שהה בסטוקהולם והשתלב בפעילות הציונית בעיר. שוהם ערך את השבועון הציוני היידי "די יודישע פאָלקסשטימע" ('קול העם היהודי'), היה חבר הנהלת משרד העיתונות הציוני העולמי בסטוקהולם ומעורכי הספר "שאלת היהודים בקשר עם מלחמת העולם".

ב-1919 נשא לאישה את צילה, בתו של ישראל פיינברג ואחותו של אבשלום פיינברג, שאותה פגש לראשונה בסנקט פטרבורג, והשתתף בוועידה הציונית הראשונה לאחר מלחמת העולם הראשונה (שנערכה בלונדון בין 24 בפברואר ל-12 במרץ 1919) כחבר הוועדה המדינית שלה, אשר אחד מתפקידיה היה ניסוח תנאי המנדט הבריטי על ארץ ישראל. ב-1920 נולדה בתם הבכורה תמר, אחריה נולד דוד, כלכלן שכיהן כמנכ"ל בנק כללי לישראל ויו"ר מועצת המנהלים של החברה הישראלית למדליות ולמטבעות. שוהם השתתף בקונגרסים ה-12 וה-13. ניהל את מחלקת העלייה של הסוכנות היהודית בלונדון עד 1924, ואז עלה לארץ ישראל ולאחר שהות קצרה בתל אביב עבר עם משפחתו לשכונת הדר הכרמל בחיפה, פתח בה משרד עורכי דין והצטרף לוועד השכונה. בין השאר פעל להקמת בית הכנסת הגדול בשכונה. ב-1937 השתתף בקונגרס הציוני ה-20.

שוהם שימש כחבר ההנהלה המרכזית הארצית של לשכת עורכי הדין בישראל (מיסודה של הסתדרות עורכי הדין), חבר בית הדין המשמעתי העליון של הלשכה וחבר הוועדה לבחירת שופטים.

שוהם שימש כיו"ר הציונים הכלליים בחיפה, חבר המרכז הארצי והוועדה המדינית של המפלגה הליברלית הישראלית ומועמד מטעמה לכנסת (במקום לא ריאלי).

נקבר בבית העלמין חוף הכרמל.

## הנצחה
בשנת 1970 קיבל אזרחות כבוד של חיפה, ועל שמו רחוב בעיר. זכר נכדם של הזוג שוהם, , הונצח במערת אבשלום.

## קישורים חיצוניים
* 
* זאב שוהם (פינקלשטיין) באתר "אלבום המשפחות – עדת ראשון-לציון"
* 
* 
* 
* 

## הערות שוליים

קטגוריה:יהודים מווהלין
קטגוריה:יקירי חיפה
קטגוריה:משפטנים יהודים רוסים
קטגוריה:חברי הציונים הכלליים
קטגוריה:בוגרי אוניברסיטת סנקט פטרבורג
קטגוריה:עורכי דין ישראלים במאה ה-20
קטגוריה:עורכי דין ביישוב
קטגוריה:פעילים ציונים ביישוב
קטגוריה:פעילים ציונים בשוודיה
קטגוריה:אנשי העלייה השלישית
קטגוריה:עיתונאים יהודים שוודים
קטגוריה:אישים שהשתתפו בוועידות הקונגרס הציוני העולמי
קטגוריה:משפחת פיינברג-בלקינד
קטגוריה:אישים הקבורים בבית הקברות חוף הכרמל
קטגוריה:הדר הכרמל: אישים
קטגוריה:ישראלים שנולדו ב-1886
קטגוריה:ישראלים שנפטרו ב-1971
מגזרת נייר

[שמאל|ממוזער|250px|מגזרת נייר [גרמניה|גרמנית]]
[שמאל|ממוזער|250px|מגזרת נייר [סין (אזור)|סינית]]
[שמאל|ממוזער|250px|מגזרות נייר היוצרות "פרול" מ[הפיליפינים]]
**מגזרת נייר** היא אמנות עיצוב וחיתוך נייר שהתפתחה באופן ייחודי ברחבי העולם ואימצה סגנונות תרבותיים שונים.

## היסטוריה
מוצאה של אמנות מגזרת הנייר ככל הנראה במזרח הרחוק. מגזרת הנייר העתיקה ביותר ששרדה היא מעגל סימטרי מהמאה ה-6 שנמצא בשינג'יאנג בסין. מהמאה ה-8 וה-9 מגזרות נייר החלו לצוץ במערב אסיה ומהמאה ה-16 גם בטורקיה. בתוך מאה שנה הן יוצרו במרבית מדינות מרכז אירופה.

## סין
אמנות מגזרת הנייר הסינית או הג'יאן ז'י (בסינית: 剪紙) קיימת כבר מהמאה ה-6 לספירה ויש לה מספר שימושים שונים בתרבות הסינית, כמעט כולן למטרות בריאות, שגשוג או דקורציה. אדום הוא הצבע הנפוץ ביותר ממנו מכינים את המגזרות. לעיתים קרובות יש בהן דגש על תווים מהכתב הסיני המסמלים את החיות בגלגל המזלות הסיני.

למרות שמגזרות נייר פופולריות ברחבי העולם, רק מגזרות הנייר הסיניות נרשמו בשנת 2009 באונסק"ו כחלק מהמורשת התרבותית העולמית. מגזרות הנייר הסיניות זכו להכרה מכיוון שיש להן היסטוריה של למעלה מ-1500 שנה, והן מייצגות ערכים תרבותיים של העם הסיני הן מן הצפון והן מהדרום.

## הפיליפינים
בפיליפינים קיימים שימושים שונים למגזרות נייר. משתמשים בהן ליצירת "פרול" (parol) - פנס בצורת כוכב מסורתי הנקשר גם לחג המולד הפיליפיני, את הפרול מכינים מנייר צבעוני שנגזר לצורות דקורטיביות שונות תוך השארת  "זנבות" חתוכים מנייר מכל צדדיו. בנוסף, משתמשים במגזרות נייר צבעוני ליצירת עטיפות ססגוניות לממתקים.

## מגזרת נייר ביהדות

**מגזרות נייר יהודיות** הן פריטי אמנות עממית שהיו נפוצים בקהילות יהודיות שונות עד מלחמת העולם השנייה, ובולטים בהם מגוון מאפיינים סגנוניים שהושאלו מאמנות גבוהה ומאמנות עממית מקומית. המגזרת היהודית המוקדמת ביותר הידועה היא מספרד מ-1345. לשיאה הגיעה אמנות זו בקהילות היהודיות של מזרח אירופה במאות ה-19 וה-20. סגנונן של המגזרות בתקופה זו מכונה, בשל עושרן הרב, "הבארוק היהודי".

## צלליות
הצלליות הן אמנות חיתוך קווי מתאר או דיוקנאות מתוך נייר בצבע שחור. מרבית אמני חיתוכי הצלליות המודרניים משתמשים בשיטות מסורתיות, בעוד שחלקם הרחיבו את סגנונם והוסיפו שימוש במוטיבים ועיצובים מודרניים. אמנות החיתוך העכשווית קשורה לפעמים ליצירת שבלונות, שהן נגזרת של טכניקה המשמשת בגרפיטי וזכתה להכרה בשנים האחרונות הודות לאמנים כמו בנקסי.

## קישורים חיצוניים

*מגזרות נייר - אמנות יהודית שנעלמה, באתר מוזיאון עין חרוד
*חיתוך מגזרות נייר בלייזר, באתר ארגון הדפס אמנותי ירושלים
* מגזרות נייר יהודיות, באתר מוזיאון העם היהודי
* Snowflakes, Starflakes, and Swirlflakes - סרטון הדרכה להכנת מגזרות נייר שונות ומקוריות 

קטגוריה:נייר
קטגוריה:מלאכת יד
אברהם בנבנשתי

דון **אברהם בנבנשתי** (**Benveniste**) היה איש ציבור ורב ראשי של קסטיליה במאה ה-15. מתקן תקנות ואיאדוליד (Valladolid).

היה איש ציבור ורב החצר של חואן השני, מלך קסטיליה (1406–1454). אחראי על המימון הציבורי וביחד עם **אלווארו די לונה** היה אחראי גם על המינהל בממלכה. היה בן למשפחה עשירה ובעל ידע יהודי וכללי רב. הגן על יהודי עיר ליד אסיחה (Ecija), ביחד עם **יוסף נשיא** ו**אברהם אבן שושן**, כנגד האשמות של רצח פולחני בפסח. לפי בקשת הקהילות היהודיות של קסטיליה התמנה על ידי המלך בשנת 1432 לשופט ראשי של היהודים ורב החצר.

מיד אחרי מינויו לשופט קרא בנבנשתי לכנס מיוחד (סינוד) של רבנים, משכילים ומנהיגים מכל קהילות קסטיליה בעיר ואיאדוליד (Valladolid) בבית הכנסת ברובע היהודי של העיר. הכנס נועד לבחון את החוקים שנחקקו נגד היהודים, להגביר את לימוד התלמוד ולעצור את ירידת הערכים בקהילות. בנבנשתי היה יושב ראש הכנס שהסתיים בהכנה ואישור מסמך שנקרא "תקנה" (קרוי בפי החוקרים תקנות ואיאדוליד). המסמך מורכב מחמישה חלקים: הראשון הוראות בקשר ללימוד התורה, השני בחירת דיינים ובעלי תפקיד אחרים בקהילה, השלישי דיני מלשינות ומסירות לשלטונות, הרביעי דיני מיסוי ותשלומים לשלטונות והחמישי דיני לבוש מפואר.

נכדיו גורשו בגירוש ספרד והתפזרו בפורטוגל, אירופה, המזרח הקרוב וצפון אפריקה. נכדיו ביססו את לימוד התורה בסלוניקי על יד הקמת ספריות גדולות. חלק מנכדיו נדדו בגירוש לפורטוגל והתנצרו. הם היו סוחרים גדולים ובנקאים בפורטוגל ואנטוורפן. לאחר מכן הם נדדו לאיטליה יחד עם דונה גרציה וחזרו איתה ליהדות ולשם בנבנשתי.

## קישורים חיצוניים
* 
* 

אברהם בנבנשתי
קטגוריה:שופטים יהודים ספרדים
קטגוריה:ראשוני ספרד
Gretsch

ממוזער|שמאל|150px|G6122-1962 Chet Atkins Country Gentleman
ממוזער|שמאל|200px|1964 Chet Atkins Tennessean 6119
**Gretsch** היא יצרנית כלי נגינה אמריקאית שמתמחה בייצור גיטרות ותופים. היא נוסדה ב-1883 על ידי פרידריך גרטץ'.

## היסטוריה

גרטץ' נוסדה בארצות-הברית בשנת 1883 על ידי פרידריך גרטץ', שהיגר לארצות הברית מגרמניה. החברה החלה בייצור בנג'ו, טמבורין ותופים. לאחר מותו, בשנת 1895, עברה החברה לידי בנו, פרד. בשנת 1916 הועתקה החברה לבניין בן עשר קומות בברוקלין, ניו יורק, והפכה לאחת מיצרניות כלי הנגינה האמריקאיות הבולטות ביותר בתחום. היא זכתה להצלחה רבה בסוף שנות החמישים ובתחילת שנות השישים, בניהולו של בנו של פרד, פרד ג'וניור גרטץ'. לאחר מכן, עקב תחרות קשה מול חברות כגון גיבסון ופנדר, החברה פשטה את הרגל.

פרד גרטץ' השלישי, צאצא של מייסד החברה, הקים אותה מחדש ב-1989, והעביר את רוב ייצור הגיטרות למדינות המזרח הרחוק, כשחלק קטן מהן עדיין מיוצר בארצות-הברית.

### שנות החמישים ושנות השישים
בשנות החמישים והשישים, תחת ניהולו של פרד ג'וניור גרטץ', הציגה החברה מספר דגמים ייחודיים כגון Gretsch 6120 "נשוויל", Gretsch Duo Jet - גיטרת סוליד בודי חלולה, "קאנטרי קלאב", ו-Gretsch White Falcon. 

בתקופה זו הצטרף לחברה גיטריסט הקאנטרי הידוע צ'ט אטקינס, כמתכנן ועוזר בחברה. החברה מכרה אלפי גיטרות עם חתימתו של אטקינס על הפיקגארד (מגן מפרטים), בעיקר גיטרת Gretsch 6120; אחת מהן נרכשה ב-1957 על ידי הגיטריסט דווין אדי, שהפופולריות שלו בעולם הביאה לחשיפה של גיטרות של החברה לקהל יעד חדש - חובבי הרוק'נרול. מספר שנים אחר-כך, רכש גם ג'ורג' האריסון את ה-Gretsch 6120. במהלך השנים חשף אטקינס דגמים חדשים של גיטרות של החברה, בהן Country Gentleman (נקראה על שם כינויו של אטקינס) וגרסה זולה יותר שלה, Tennesean.

נגני רוקבילי רבים הלכו בעקבותיו של אדי קוקרן, שניגן ב-Gretsch 6120 (והחליף לה את פיקאפ הצוואר לגיבסון P-90), והגיטריסט של ג'ין וינסנט, קליף גאלופ, שניגן ב-Gretsch Duo Jet. אלביס פרסלי רכש Gretsch Country Gentleman, וניגן בה לתקופה קצרה באולפן ובהופעות. במהרה הפכה Gretsch למתחרה ראויה לגיבסון, פנדר, וריקנבאקר. Gretsch צברה כוח נוסף במהלך שנות השישים המוקדמות כאשר ג'ורג' האריסון הופיע בתוכניתו של אד סאליבן עם http://www.thecanteen.com/nicegent2.jpg Gretsch Country Gentleman. יש הטוענים שהאריסון החזיק בשתי גיטרות מדגם Country Gentleman, כשאחת מהן נפלה מתוך תא המטען ונהרסה. מאוחר יותר רכש האריסון את ה-Gretsch Tennesean, אולם גיטרת ה-Gretsch האהובה על ג'ורג' האריסון הייתה ה-Gretsch Duo Jet, אותה קנה בשנת 1961 וסיפר שהיא הגיטרה החשמלית הטובה שהייתה לו http://www.youtube.com/watch?v=0ROtReWdEKs&feature=relmfu. זו הגיטרה בה ניגן האריסון בהקלטות הביטלס הראשונות עד שנת 1963 ובהופעות במועדון המערה (The Cavern). הוא חזר להשתמש בגיטרה הזאת באלבום האולפן שלו שיצא בשנת 1987, Cloud Nine. בעצם, זאת הגיטרה שמופיעה על כריכת האלבום.
השימוש האחרון שלו בפומבי עם ה-Country Gentleman היה בקליפ לשיר You're Gonna Lose That Girl, מהסרט Help!. הגיטרה שאיתה הופיע בתוכנית של אד סאליבן ניתנה לרינגו סטאר על ידי אלמנתו של האריסון, אוליביהhttp://www.thecanteen.com/hudson.html. 

הפלישה הבריטית הגבירה את הפופולריות של חברות כמו Gretsch וריקנבאקר.

## קישורים חיצוניים

* 

קטגוריה:יצרני כלי נגינה